
Татарстан Республикасында 2019 елның күп фатирлы йортларга капиталь ремонт программасы буенча эшләр 35,6%ка үтәлгән. Барлыгы бу программа кысаларында 42 муниципаль берәмлектә 942 күп фатирлы йорт ремонтланган. Бүген бу хакта Татарстан Республикасы Хөкүмәте йортында узган республика киңәшмәсендә Татарстан Республикасы төзелеш, архитектура һәм ТКХ министры Ирек Фәйзуллин хәбәр итте.

Киңәшмәне республиканың барлык муниципалитетлары белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә Татарстан Республикасы Премьер-министры Алексей Песошин да катнашты.

Бүген Татарстан Республикасы Президенты Рөстәм Миңнеханов Уфада эш сәфәрендә булды, анда ул Россия Федерациясе Президентының Идел буе федераль округындагы Тулы вәкаләтле вәкиле каршындагы Совет утырышында катнашты.

Утырыш экологик темага багышланды. Аерым алганда, каты коммуналь калдыклар белән эш итү һәм Идел елгасын экологик савыктыру мәсьәләләре турында фикер алыштылар.

Бүген «Татнефть» компаниясе үзенең үсешен нефть-газ тармагы өлкәсендәге эре компетенцияләр үзәге һәм тармакның перспектив технологияләрне гамәлгә кертү буенча инновацион полигоны буларак дәвам итә. Бүген бу хакта Татарстан Республикасы Президенты Рөстәм Миңнеханов «Татнефть» ГАҖ акционерларының еллык гомуми җыелышында хәбәр итте. Чара Әлмәттә «Нефтьче» мәдәният сараенда узды. Анда «Татнефть» ГАҖ генераль директоры Наил Маһанов, ТР Президенты ярдәмчесе Ренат Сабиров, нефть сәнәгате тармагында ТР Президенты ярдәмчесе Шәфәгать Тәһәветдинов, республика министрлыклары һәм ведомстволары җитәкчеләре дә катнашты.

Бүген Казан Кремлендә Татарстан Республикасы Дәүләт Киңәшчесе, “Яңарыш” республика фондының Попечительлек советы рәисе Минтимер Шәймиев Россия төзүчеләр берлеге президенты, Санкт-Петербургның экс-губернаторы Владимир Яковлев һәм Байкал-Амур магистрален төзү идарәсенең элеккеге башлыгы, Социалистик Хезмәт Герое Ефим Басин белән очрашты.

Республикада социаль тотрыклыкны ныгыту юнәлешендә "Бердәм Россия" сәяси партиясенең Татарстан бүлекчәсе системалы рәвештә эшли. Партия тәкъдим иткән проектларның җәмгыять өчен әһәмиятле һәм кирәкле булуы мөһим. Бу хакта "Бердәм Россия" бөтенроссия сәяси партиясенең Татарстан төбәк бүлекчәсенең XXX конференциясендә Татарстан Республикасы Президенты Рөстәм Миңнеханов белдерде.

Бүген Татарстан Республикасы Президенты Рөстәм Миңнеханов күренекле футбол тренеры Корбан Бердыев белән очрашты. Очрашу Татарстан Республикасы Хөкүмәте йортында узды.

Рөстәм Миңнеханов Корбан Бердыевка республика футболын үстерүдә күрсәткән күпьеллык тырыш хезмәте өчен рәхмәт белдерде һәм Футбол-2018 дөнья чемпионаты символикасы булган исемле кий бүләк итте.

Бүген Казан Кремлендә Татарстан Республикасы Дәүләт Киңәшчесе, “Яңарыш” республика фондының Попечительләр советы рәисе, ЮНЕСКОның Халыкара диалог буенча махсус илчесе Минтимер Шәймиев Ага Хан Премиясе комитеты әгъзасы, ЮНЕСКО генераль директорының элекке урынбасары Франческо Бандарин белән очрашты.

«Ак Барс» Банк - Татарстан икътисадында төп финанс институты. Ул республика банк тармагының лидеры булып тора һәм Россиянең иң эре банклары егермелегенә керә. Бүген бу хакта Татарстан Республикасы Президенты Рөстәм Миңнеханов «Ак Барс» Банк ГАҖ акционерларының еллык гомуми җыелышында хәбәр итте. Җыелышта тагын «Ак Барс» Банк ГАҖ Идарәсе рәисе Зөфәр Гәрәев һәм «Ак Барс» Банк ГАҖ Директорлар советы рәисе Валерий Сорокин катнашты.

Бүген Татарстан Республикасы Президенты Рөстәм Миңнеханов Россия ФИХнең Саратов һәм Самара өлкәләре буенча чик буе идарәсе башлыгы Вадим Митрейкин белән очрашты.

Очрашуда чик буе мәсьәләләре буенча хезмәттәшлек турында фикер алыштылар.

Россиянең ислам дәүләтләре белән сәяси, икътисадый, мәдәни һәм мәгариф өлкәләрендә күптәнге багланшылар традицияләре бар. Бу хакта бүген Татарстан Республикасы Президенты Рөстәм Миңнеханов "Россия - Ислам дөньясы" стратегик күзаллау төркемен Ислам Хезмәттәшлеге Оешмалары әгъзаллары илләре илчеләренә презентацияләү вакытында белдерде.
Рәсми Татарстан